MAKRO แจ้งเพิ่มทุน 3.19 พันลบ. ฉลุย! พร้อมเปลี่ยนแปลง “บริคณห์สนธิ” เสร็จวันนี้
MAKRO แจ้งเพิ่มทุน 3.19 พันลบ. ฉลุย! ดันทุนจดทะเบียนเพิ่มเป็น 5.59 พันลบ. พร้อมเปลี่ยนแปลง “บริคณห์สนธิ” ต่อกรมพัฒนาธุรกิจการค้า กระทรวงพาณิชย์ เสร็จวันนี้
MAKRO แจ้งเพิ่มทุน 3.19 พันลบ. ฉลุย! พร้อมเปลี่ยนแปลง “บริคณห์สนธิ” ต่อกรมพัฒนาธุรกิจการค้า กระทรวงพาณิชย์ เสร็จวันนี้
14 ต.ค. 2564

บริษัท สยามแม็คโคร จำกัด (มหาชน) หรือ MAKRO ตามที่ที่ประชุมวิสามัญผู้ถือหุ้น ครั้งที่ 1/2564 ของ เมื่อวันที่ 12 ตุลาคม 2564 ได้มีมติอนุมัติการเพิ่มทุนจดทะเบียนของบริษัทฯ จำนวน 3,186,161,750 บาท จากทุนจดทะเบียนเดิมจำนวน 2,400,000,000 บาท เป็นทุนจดทะเบียนจำนวน 5,586,161,750 บาท
โดยการออกหุ้นสามัญเพิ่มทุนจำนวนไม่เกิน 6,372,323,500 หุ้น มูลค่าหุ้นที่ตราไว้หุ้นละ 0.50 บาท เพื่อเสนอขายให้แก่บุคคลในวงจำกัด (Private Placement) จำนวนไม่เกิน 5,010,323,500 หุ้น และเพื่อเสนอขายให้แก่ประชาชนทั่วไป(Public Offering) จำนวนไม่เกิน 1,362,000,000 หุ้น และอนุมัติการแก้ไขเพิ่มเติมหนังสือบริคณห์สนธิของบริษัทฯเพื่อให้สอดคล้องกับการเพิ่มทุนจดทะเบียนของบริษัทฯ นั้น
ล่าสุดบริษัทฯ ขอแจ้งให้ทราบว่า บริษัทฯ ได้ดำเนินการจดทะเบียนเพิ่มทุนจดทะเบียนของบริษัทฯ จากทุนจดทะเบียนเดิมจำนวน 2,400,000,000 บาท เป็นทุนจดทะเบียนจำนวน 5,586,161,750 บาท และจดทะเบียนแก้ไขเพิ่มเติมหนังสือบริคณห์สนธิ ข้อ 4. (ทุนจดทะเบียน) เพื่อให้สอดคล้องกับการเพิ่มทุนจดทะเบียนของบริษัทฯต่อกรมพัฒนาธุรกิจการค้า กระทรวงพาณิชย์เป็นที่เรียบร้อยแล้ว เมื่อวันที่ 14 ตุลาคม 2564